Τρεις ερωτικές ιστορίες: διακειμενικές προσεγγίσεις στις Μεταμορφώσεις του Απουλήιου
Creators: name: Μουράρου, Παρασκευή Σίμου
Publisher: name: Aristotle University of Thessaloniki
Year: 2012
Subjects: Ελεγεία
Λατινικό μυθιστόρημα
Διακειμενικότητα
Elegy
Latin novel
Intertextuality

description: Η παρούσα μελέτη εξετάζει τα στοιχεία τα οποία ο Απουλήιος υιοθετεί από τη λατινική ερωτική ελεγεία στην αφήγηση των Μεταμορφώσεων. Τα ελεγειακά στοιχεία κάνουν έκτυπη την παρουσία τους στις ιστορίες οι οποίες περιγράφουν έναν ερωτικό δεσμό που ακολουθεί τις συμβάσεις μίας τέτοιας σχέσης. Τα πρόσωπα τα οποία συμμετέχουν στις συγκεκριμένες ιστορίες θυμίζουν τους ελεγειακούς χαρακτήρες και βιώνουν καταστάσεις ανάλογες με εκείνες της ελεγείας. Η χρήση των στοιχείων της ελεγείας στοχεύει στο να διασαφηνίσει τους σκοπούς των πρωταγωνιστών της εκάστοτε σχέσης, αλλά και να καταδείξει την αλλαγή, η οποία συντελείται στο χαρακτήρα των δρώντων προσώπων στην πορεία της αφήγησης. Από την εξέταση της σχέσης τριών ζευγαριών του μυθιστορήματος, προκύπτει μία κλιμάκωση της φύσης των ελεγειακών στοιχείων. Στο ζευγάρι Λούκιος – Φωτίδα τα ελεγειακά στοιχεία τονίζουν την ερωτική πλευρά, αλλά και την υποδούλωση του Λούκιου στα σαρκικά του πάθη. Στη σχέση Έρωτα – Ψυχής τα στοιχεία της ελεγείας καταδεικνύουν την αγνότητα και τη δύναμη των αισθημάτων των δύο εραστών, αλλά και τη συνύπαρξη σαρκικού και συναισθηματικού έρωτα. Επιπλέον, από αυτά διαφαίνεται η σθεναρότητα της Ψυχής, η οποία καταβάλλει υπεράνθρωπες προσπάθειες για να ενωθεί με το θεϊκό στοιχείο και το κατορθώνει μέσω της θεοποίησής της. Τέλος, στο ζεύγος Λούκιος – Ίσιδα τα ελεγειακά στοιχεία δίνουν έμφαση στην πνευματική διάσταση του έρωτα, αλλά και στην αλλαγή στάσης του Λούκιου, ο οποίος μαθαίνει να τιθασεύει τα ερωτικά του πάθη, τα οποία παρουσιάζονται ως εμπόδιο στην ένωση θεού και ανθρώπου, και υιοθετεί έναν νέο τρόπο ζωής που διέπεται από αγνότητα.
description: This study demonstrates the role of the elements which Apuleius adopts from Latin love elegy and incorporates in the text of Metamorphoses. The elegiac elements clearly appear in stories which describe a love-affair or a relationship that follows the conventions of such an affair. The characters who participate in these particular stories evoke the ones of elegy and experience situations similar to those of elegy. The use of the elegiac elements aims to clarify the purposes that the involved in each affair members have, as well as to show the protagonists’ change in character throughout the narration. The consideration of three different love-affairs of the novel reveals a climax in the nature of the elegiac elements. For the couple Lucius - Photis the elegiac elements emphasize on the physical side of love and Lucius’ submission to his erotic obsession, too. In the Cupid - Psyche affair the elements of elegy prove the purity and strength of the lovers’ feelings, showing the coexistence of physical and emotional love as well. Moreover, these elements depict Psyche’s vigor, as she makes superhuman attempts to unify with the divine element and manages to do so through her deification. Finally, for the couple Lucius – Isis the elegiac elements put emphasi on the spiritual aspect of love as well as Lucius’ change of mentality, as he learns to restrain his sexual insticts, an obstacle to the union between human and god, adopting a new way of life characterized by chastity.